**ΔΙΚΑΙΟΛΟΓΗΤΙΚΑ ΥΠΟΨΗΦΙΩΝ ΓΙΑ ΤΟΝ  ΚΖ΄ ΕΙΣΑΓΩΓΙΚΟ ΔΙΑΓΩΝΙΣΜΟ**

Τα δικαιολογητικά που πρέπει να υποβάλουν οι υποψήφιοι για τον εισαγωγικό διαγωνισμό στην Εθνική Σχολή Δικαστικών Λειτουργών είναι τα ακόλουθα:

1. **Αίτηση**, στην οποία να δηλώνεται και η κατεύθυνση στην οποία ο υποψήφιος επιθυμεί να συμμετάσχει.

**Έναρξη υποβολής αιτήσεων 01.09.2020**

**Λήξη υποβολής αιτήσεων 15.09.2020 και ώρα 15.00΄)**

 **Η αίτηση θα συμπληρωθεί αρχικά ηλεκτρονικά μέσω του συνδέσμου (Λειτουργία πλατφόρμας: Έναρξη 01.09.2020 - Λήξη 15.09.2020 και ώρα 15.00΄)**

<https://e-applications.esdi.gr:4430/Esdi/>

**προκειμένου να καταχωρηθούν στο σύστημα της Σχολής τα στοιχεία του υποψηφίου. Ακολούθως ο υποψήφιος θα εκτυπώσει τη συμπληρωμένη αίτησή του και θα την καταθέσει αυτοπροσώπως είτε στη γραμματεία της Σχολής είτε στη γραμματεία οποιουδήποτε δικαστηρίου της χώρας μαζί με τα συνοδεύοντα αυτήν αναγκαία δικαιολογητικά.**

**Κατά τη φυσική κατάθεση της αίτησης, είτε στη γραμματεία της Σχολής είτε στη γραμματεία οποιουδήποτε δικαστηρίου, θα συνυποβάλλεται και το συνοδευτικό έντυπο ενημέρωσης και συγκατάθεσης σχετικά με την επεξεργασία των προσωπικών δεδομένων του υποψηφίου, δεόντως συμπληρωμένο και υπογεγραμμένο από τον/την αιτών/αιτούσα.**

 Σε περίπτωση κατά την οποία ο υποψήφιος επιθυμεί να συμμετάσχει στον διαγωνισμό για περισσότερες κατευθύνσεις, πρέπει να υποβάλει τις αντίστοιχες αιτήσεις. **Τα δικαιολογητικά θα προσκομισθούν µία µόνο φορά, ανεξαρτήτως του αριθμού των αιτήσεων**.

 **2. Υπεύθυνη δήλωση**, η οποία υπογράφεται και συμπληρώνεται κατά περίπτωση.

-.[**Εδώ κατεβάζετε την υπεύθυνη δήλωση κατ΄άρθρο 8 Ν.1599/1986 περί μη παραπομπής σε ποινική δίκη ή μη ασκήσεως ποινικής διώξεως**](http://www.esdi.gr/old_a/images/stories/pdf/eisag_19is/ypeythini_dilosi.pdf)

-.[**Εδώ κατεβάζετε την υπεύθυνη δήλωση κατ΄άρθρο 8 Ν.1599/1986 περί απαλλαγής, αθωώσεως ή οριστικής παύσεως της ποινικής διώξεως**](http://www.esdi.gr/old_a/images/stories/pdf/eisag_19is/ypeyuynhdhlvsi2.pdf)

**3**. **Αντίγραφο πτυχίου** Νομικού Τμήματος ανώτατου εκπαιδευτικού ιδρύματος. Εάν το πτυχίο προέρχεται από Πανεπιστήμιο της αλλοδαπής, απαιτείται η αναγνώρισή του από τον Δ.Ο.Α.Τ.Α.Π., οπότε προσκομίζονται η πράξη του Δ.Ο.Α.Τ.Α.Π. και ο αλλοδαπός τίτλος (σε απλή φωτοτυπία) και απλή μετάφραση του αλλοδαπού τίτλου.

**4**. **Αντίγραφο**, **διδακτορικού διπλώματος** Νομικού Τμήματος, για όσους διαθέτουν και επιθυμούν να καταθέσουν. Εάν ο διδακτορικός τίτλος,  προέρχεται από Πανεπιστήμιο της αλλοδαπής, απαιτείται η αναγνώρισή του από τον Δ.Ο.Α.Τ.Α.Π., οπότε προσκομίζονται η πράξη του Δ.Ο.Α.Τ.Α.Π. και ο αλλοδαπός τίτλος (σε απλή φωτοτυπία) και απλή μετάφραση του αλλοδαπού τίτλου.

**5. Αντίγραφο** **μεταπτυχιακού διπλώματος** Νομικού Τμήματος, για όσους διαθέτουν και επιθυμούν να καταθέσουν. Εάν ο μεταπτυχιακός τίτλος, προέρχεται από Πανεπιστήμιο της αλλοδαπής, απαιτείται η αναγνώρισή του από τον Δ.Ο.Α.Τ.Α.Π. οπότε προσκομίζονται η πράξη του Δ.Ο.Α.Τ.Α.Π. και ο αλλοδαπός τίτλος (σε απλή φωτοτυπία) και απλή μετάφραση του αλλοδαπού τίτλου.

**6.** **Για δικηγόρο**, **απαιτείται πρόσφατο ενιαίο** πιστοποιητικό του οικείου δικηγορικού συλλόγου από το οποίο να προκύπτει ότι : **α**. ο υποψήφιος έχει ή είχε διετή άσκηση δικηγορίας ή  αν είναι κάτοχος διδακτορικού διπλώματος νομικού τμήματος, μονοετή άσκηση δικηγορίας και  **β**. δεν του έχει επιβληθεί πειθαρχική ποινή.

**Για δικαστικό υπάλληλο**, **απαιτείται πρόσφατο ενιαίο**πιστοποιητικό της οικείας δικαστικής υπηρεσίας ότι: **α.** ο υποψήφιος έχει διανύσει πενταετή υπηρεσία στη θέση αυτή και **β**. δεν του έχει επιβληθεί πειθαρχική ποινή.

**Για Ειρηνοδίκη**, **απαιτείται πρόσφατη σχετική** βεβαίωση του Υπουργείου Δικαιοσύνηςότι: **α.** ο υποψήφιος έχει την ιδιότητα του Ειρηνοδίκη και **β**. δεν του έχει επιβληθεί πειθαρχική ποινή.

**7**. **Βεβαίωση του Γραμματέα του δικαστικού συμβουλίου του Πρωτοδικείου** του τόπου της επαγγελματικής δραστηριότητας ή του τόπου που υπηρετεί ο υποψήφιος ότι υπέβαλε αίτηση,  για τη διαπίστωση του ήθους και του χαρακτήρα του.

Η αίτηση πρέπει να υποβληθεί το αργότερο μέχρι και τις **15 Σεπτεμβρίου 2020.**

**8**. Φωτοτυπία **αστυνομικής ταυτότητας**.

**9. Πρόσφατο πιστοποιητικό γέννησης** **ή** **πιστοποιητικό οικογενειακής κατάστασης**, από τα οποία να προκύπτει η ακριβής ημερομηνία γέννησης και η ιθαγένεια του υποψηφίου**.**

**10**. **Για τους άνδρες υποψηφίους**πιστοποιητικό εκπλήρωσης ή απαλλαγής από τις στρατιωτικές υποχρεώσεις.

**11. Πρόσφατο πιστοποιητικό σωματικής και ψυχικής υγείας (δύο πιστοποιητικά).** Προσκομίζονται ή αποστέλλονται **το βραδύτερο μέχρι και τις 21 Σεπτεμβρίου 2020 στη Γραμματεία της Σχολής.** Τα πιστοποιητικά αυτά εκδίδονται: α) από παθολόγο ή γενικό ιατρό, κατά τα ισχύοντα για τους πολιτικούς διοικητικούς υπαλλήλους (άρθρ. 7 παρ. 2 του ν. 3528/2007 (Α΄ 26) και β) από ψυχίατρο, Διευθυντή ψυχιατρικής κλινικής κρατικού ή πανεπιστημιακού νοσοκομείου (άρθρο 10 παρ. 2 περ. β΄ του ν. 3689/2008 (Α΄ 164) .

**Όλα τα ανωτέρω πιστοποιητικά θα προσκομισθούν µε επιμέλεια και ευθύνη των υποψηφίων. Βάση του ν. 4250/2014 (ΦΕΚ Α'74/26-3-14) δεν απαιτείται επικύρωση των αντιγράφων που ζητούνται.**

**Η προθεσμία υποβολής την αιτήσεων συμμετοχής στο διαγωνισμό μαζί με όλα τα ανωτέρω δικαιολογητικά (πλην των πιστοποιητικών σωματικής και ψυχικής υγείας) είναι από την 01.09.2020 έως και τις 15.09.2020.**

Οι υποψήφιοι που θα επιλέξουν να καταθέσουν τις αιτήσεις µε τα παραπάνω δικαιολογητικά στην Εθνική Σχολή Δικαστικών Λειτουργών, θα προσέρχονται στη Σχολή τις εργάσιμες ημέρες από 9:30 π.µ. έως και 13:30 µ.µ.

**Οι υποψήφιοι δηλώνουν μία από τις τέσσερις ξένες γλώσσες: αγγλική, γαλλική, γερμανική και ιταλική (άρθρ. 140 του ν. 4714/2020 ΦΕΚ 148 Α΄), στην οποία επιθυμούν να εξεταστούν υποχρεωτικά.**

**Πληροφορίες: 2310 494104 -105 -107.**